George Bernard Shaw

George Bernard Shaw (1856–1950) var en anglo-irsk dramatiker. Han ble tildelt Nobelprisen i litteratur i 1925. Han skrev blant annet skuespillet Pygmalion, senere omskapt til musikalen My Fair Lady. Han er den hittil (2014) eneste forfatter som har mottatt både Nobelprisen og Oscar, det siste for arbeidet med manus til filmversjonen av Pygmalion. Shaw var en glødende sosialist, i motsetning til sin livslange nære venn forfatteren G.K. Chesterton, som hadde et konservativt grunnsyn, men kritiserte både kapitalismen og sosialismen, og som i voksen alder ble katolikk.


== Liv ==
Shaw ble født inn i en fattig protestantisk familie i Dublin. Familieforholdene var problematiske. På 1870-tallet flyttet han til London for å prøve seg som forfatter. Han skrev fem refuserte romaner før han fant arbeid som musikkritiker i avisen The Star. På samme tid begynte han å engasjere seg politisk. Han deltok i Bloody sunday-demonstrasjonen i 1887, og ble medlem av Fabian Society, et intellektuell sosialistisk miljø. Her møtte han også sin kone Charlotte Payne-Townshend, som han giftet seg med i 1898. Shaw var en stor beundrer av Russland; han støttet og beundret både Vladimir Lenin og Josef Stalin.I 1903 involverte han seg i kampen mot en vaksinasjonskampanje mot kopper. Han kalte vaksinasjon «en særlig skitten form for heksekunst» (a peculiarly  filthy piece of witchcraft); han så på immuniseringskampanjer som en billig og inadekvat erstatning for en anstendig innsats for bedring av fattiges boligforhold - dette mente han være det som skulle til for å utrydde kopper og andre smittsomme sykdommer.


== Forfatterskap ==
Som musikkritiker var han en forkjemper for Wagners musikk. Da han i perioden 1895 til 1898 arbeidet som teaterkritiker i Saturday Review, fremsto han som forkjemper for Henrik Ibsens dramatikk. Han hadde i 1891 skrevet boken The Quintessence of Ibsenism, og verket kom i revidert og utvidet utgave i 1923.
Hans første teatersuksess, Candida, hadde premiere i 1898, og ble fulgt opp av en rekke komedier: 

The Devil's Disciple (1897)
Arms and the Man (1898)
Mrs Warren's Profession (1898)
Captain Brassbound's Conversion (1900)
Caesar and Cleopatra (1901)
Man and Superman (1902)
Major Barbara (1905)
Androcles and the Lion (1912)
Pygmalion (1913)Etter første verdenskrig skrev han mer seriøse stykker, som Heartbreak House (1919) og Saint Joan (1923).
Shaw bodde i huset Shaw's corner i landsbyen Ayot St Lawrence i Hertfordshire, fra 1906 til sin død. Han døde 94 år gammel, etter et fall fra en stige. Hans hjem eies nå av National Trust, og holder åpent for publikum. I sitt testament avsatte Shaw 500 pund til en konkurranse om utarbeidelsen av et nytt alfabet tilpasset lydene i det engelske språket. Resultatet, som ble utarbeidet av Ronald Kingsley Read, er kjent som Shavian.
Fire år etter Shaws død hadde musikalen My Fair Lady premiere.


== Referanser ==


== Eksterne lenker ==
(en) George Bernard Shaw – kategori av bilder, video eller lyd på Commons 
(en) George Bernard Shaw – galleri av bilder, video eller lyd på Commons 
(en) George Bernard Shaw på Internet Movie Database 
(no) George Bernard Shaw hos Sceneweb 
(sv) George Bernard Shaw i Svensk Filmdatabas 
(da) George Bernard Shaw på Filmdatabasen 
(fr) George Bernard Shaw på Allociné 
(en) George Bernard Shaw på AllMovie 
(en) George Bernard Shaw hos The Movie Database 
(en) George Bernard Shaw hos Internet Broadway Database 
(en) George Bernard Shaw hos Internet Broadway Database 
(en) George Bernard Shaw hos Internet Broadway Database 
(en) George Bernard Shaw på Apple Music 
(en) George Bernard Shaw på Discogs 
(en) George Bernard Shaw på MusicBrainz 
(en) George Bernard Shaw hos The Peerage 
(no) Sambok 40 bøker av og om Shaw på norsk
(en) Nobelprisen i litteratur 1925 hos Nobelprize.org
(en) George Bernard Shaw hos Nobelprize.org i forbindelse med tildelingen av Nobelprisen i litteratur 1925 Wikiquote: George Bernard Shaw – sitater